CELEX: 62012TN0131
Language: hu
Date: 2012-03-23 00:00:00
Title: T-131/12. sz. ügy: 2012. március 23-án benyújtott kereset — Spa Monopole kontra OHIM — Orly International (SPARITUAL)

9.6.2012   
            
            
               HU
            
            
               Az Európai Unió Hivatalos Lapja
            
            
               C 165/24
            
         2012. március 23-án benyújtott kereset — Spa Monopole kontra OHIM — Orly International (SPARITUAL)
   (T-131/12. sz. ügy)
   2012/C 165/41
   A keresetlevél nyelve: francia
   
      Felek
   
   
      Felperes: Spa Monopole, compagnie fermière de Spa SA/NV (Spa, Belgium) (képviselők: L. De Brouwer, E. Cornu és É. De Gryse ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Orly International, Inc. (Van Nuys, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2012. január 9-i, az R 2396/2010-1. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: A fellebbezési tanács előtti eljárásban részt vevő másik fél.
   
      Az érintett közösségi védjegy: A „SPARITUAL” szóvédjegy a 3. osztályba tartozó áruk tekintetében — 3631884. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: A felperes.
   
      A hivatkozott védjegy vagy megjelölés: A 3., 32. és 42. osztályba tartozó áruk tekintetében lajstromozott Benelux „SPA” és „Les Thermes de Spa” szóvédjegyek.
   
      A felszólalási osztály határozata: A felszólalási osztály a közösségi védjegybejelentést elutasította.
   
      A fellebbezési tanács határozata: A fellebbezési tanács a megtámadott határozatot hatályon kívül helyezte és a felszólalást elutasította.
   
      Jogalapok: A 207/2009 rendelet 8. cikke (5) bekezdésének megsértése a „SPA” védjegy 32. osztályba tartozó árukra vonatkozó jóhírnevének értékelése tekintetében és az említett 207/2009 rendelet 8. cikke (5) bekezdésének megsértése a „SPA” védjegy jóhírneve tisztességtelen kihasználása veszélyének értékelése tekintetében.